tomron87/hebrew-wikipedia-sentences-corpus huggingface dataset:
צ'ילה מחזיקה ברומא משרד קונסולרי מיוחד לסן מרינו יחד עם המחוזות הקרובים לה באיטליה.
בשנת 2015, סן מרינו ייצאה לצ'ילה סחורה בשווי 292 אלף דולר אמריקאי.
הסחורה כללה בעיקר מכונות שטיפה.
באותה השנה ייבאה סן מרינו מצ'ילה סחורה בשווי 82,400 דולר.
הסחורה הייתה לוחות עץ בלבד.
יחסי סן מרינו-שוודיה הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת שוודיה.
בשוודיה נפוצה אגדה אורבנית שקובעת כי החל משנת 1648 (שלום וסטפאליה) ועד שנת 1996 הייתה באופן רשמי מלחמה בין שוודיה לבין סן מרינו.
האגדה הופרכה עקב חוסר אסמכתאות וחוסר עקבות לחוזה השלום המדובר של שנת 1996.
סן מרינו אינה מיוצגת בשוודיה בדרג השגרירות.
סן מרינו מיוצגת בשוודיה בדרג הקונסולרי באמצעות קונסוליה רשמית שהיא מחזיקה בסטוקהולם, בירת המדינה.
שוודיה אינה מיוצגת בסן מרינו כלל, הן בדרג השגרירות והן בדרג הקונסולרי.
השגרירות המייצגת של שוודיה בסן מרינו היא זאת שברומא, בירת איטליה.
בשנת 2015 ייצאה סן מרינו לשוודיה סחורה בסך 962,000 דולר אמריקאי.
הסחורה כללה בעיקר מכונות שטיפה, סירות, ומסוק אחד.
באותה השנה ייבאה סן מרינו משוודיה סחורה בסך 3.17 מיליון דולר אמריקאי.
הסחורה כללה בעיקר חליפות לגברים, נייר קרפט, נייר רגיל וטכנולוגיה לייצור טקסטיל.
יחסי סן מרינו-רומניה הם היחסים הדיפלומטיים הרשמיים שבין הרפובליקה המרוממת של סן מרינו לבין רומניה.
המגעים הראשונים שבין סן מרינו לבין הרפובליקה הסוציאליסטית של רומניה התקיימו באמצע שנות השישים של המאה העשרים.
היחסים בין רומניה לבין סן מרינו כוננו רשמית ב-15 בנובמבר 1968 ברמה הקונסולרית.
ב-6 בפברואר 1974, הם הועלו דרג לדרג הקונסוליה הכללית, וב-20 ביוני 1995 הם הועלו שוב דרג והיחסים הדיפלומטיים כוננו סופית.
בשנת 2001 נפתחה בסן מרינו הקונסוליה הכללית הרומנית, ובשנת 2002 נפתחה בבוקרשט הקונסוליה הרשמית של סן מרינו, במעמד קפטן המחוז של סן מרינו.
בשנת 2004 ביקר בסן מרינו נשיא רומניה יון איליאסקו.
שק החוץ הרומני טיטוס קורלטיאן ערך ב-26 בספטמבר 2014 בניו יורק, פגישה עם עמיתתו הסן מרינזית - פסקואלה ולנטיני.
סן מרינו אינה מיוצגת ברומניה בדרג השגרירות.
סן מרינו מיוצגת ברומניה בדרג הקונסולרי באמצעות קונסוליה רשמית שהיא מחזיקה בבוקרשט, בירת המדינה.
רומניה אינה מיוצגת בסן מרינו בדרג השגרירות.
רומניה מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו העיר, בירת המדינה.
יחסי סן מרינו-קרואטיה הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת קרואטיה.
ליחסים הדיפלומטיים בין שתי המדינות חשיבות היסטורית רבה - שכן, מוצאו של מרינוס הקדוש, מגן הרפובליקה של סן מרינו, הוא בעיר ראב שבקרואטיה.
שתי המדינות הכירו לראשונה אחת בשנייה ב-11 בינואר 1992, היחסים הדיפלומטיים הרשמיים שבין שתי המדינות כוננו כשנה וחודש לאחר מכן - ב-11 בפברואר 1993.
ב-18 באוקטובר 2004 נחתם הסכם בנושא שיתוף פעולה תיירותי בין שתי המדינות.
ב-23 בנובמבר 2010 נחתם מזכר הבנות בין הסוכנות לאכיפת האיסור על הלבנת הון של משרד האוצר הקרואטי לבין סוכנות המודיעין הפיננסי של הרפובליקה של סן מרינו.
נושא מזכר ההבנות היה שיתוף פעולה נגד הלבנת הון ומימון טרור,
ועזרה במניעת התופעות כך שלא יקרו במדינות אלו.
ב-1 באוגוסט 2012 נחתמו בין שתי המדינות שני הסכמים בנושאים שונים.
ההסכם הראשון היה פרוטוקול בנושא מיסים שכלל בתוכו אמנה למניעת כפל מס.
ההסכם השני היה הסכם בנושא ההשקעות - קידומן של השקעות במדינה השנייה ועיגונן על ידי הממשלה.
סן מרינו אינה מיוצגת בקרואטיה כלל, הן באמצעות דרג השגרירות והן באמצעות הדרג הקונסולרי.
קרואטיה אינה מיוצגת בסן מרינו בדרג השגרירות אלא באמצעות שגרירותה שברומא, בירת איטליה.
קרואטיה מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו העיר, בירת המדינה.
יחסי סן מרינו-קפריסין הם היחסים הדיפלומטיים שבין הרפובליקה המרוממת של סן מרינו לבין רפובליקת קפריסין.
המגעים הראשונים שבין סן מרינו לבין קפריסין היו בשנות השמונים של המאה העשרים והיחסים הדיפלומטיים הין שתי המדינות כוננו ב-29 בנובמבר 1985 בהסכם שנחתם בסן מרינו העיר, סן מרינו.
ב-10 בנובמבר 2005 נחתם תזכיר התייעצויות בין משרד החוץ הקפריסאי ולבין מזכירות משרד החוץ של הרפובליקה של סן מרינו בניקוסיה, קפריסין.
ב-13 בספטמבר 2006 נחתם בין שתי הרפובליקות הסכם בנוגע לעידוד השקעות במדינה השנייה ועיגונן על ידי הממשלות.
ב-27 באפריל 2007 נחתמה אמנה למניעת כפל מס בין הרפובליקה של קפריסין לבין הרפובליקה של סן מרינו.
ב-28 ביולי 2011 נחתמה אמנה לעידוד תיירות למדינה השנייה מצד שתי המדינות.
סן מרינו אינה מיוצגת בקפריסין בדרג השגרירות.
קפריסין מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בלימסול.
קפריסין אינה מיוצגת בסן מרינו בשום דרג, הן בדרג השגרירות והן בדרג הקונסולרי.
השגרירות המייצגת שלה בסן מרינו היא שגרירותה הרשמית ברומא, בירת איטליה.
יחסי סן מרינו-ספרד הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת ספרד.
ספרד כוננה את היחסים הדיפלומטיים שלה עם סן מרינו ברמה הדיפלומטית בשנת 1992. בין שתי המדינות שוררים יחסים מצוינים, המתבטאים בעיקר בתמיכה הדדית בנוגע למועמדים מהמדינה השנייה המתמודדים למשרות פנויות בארגונים בינלאומיים.
כך, בשנת 2008, ספרד הציעה את תמיכתה להכללתה של סן מרינו ברשימה של אתרי המורשת עולמית של אונסק"ו.
בחודש אוגוסט 2011 נכנס לתוקפו הסכם בנוגע לחילופי מידע בנוגע למס, ההסכם נחתם בשנת 2010. סן מרינו וספרד משתפות פעולה כדי לעמוד בדרישות ה-OECD לרמת חיים בשתי המדינות.
על פי הנתונים האחרונים שפורסמו על ידי ICX, בתקופה של ינואר-פברואר 2014, הייצוא הספרדי לסן מרינו הגיע ל-1.79 מיליון אירו, גידול של 46.2% לעומת התקופה המקבילה אשתקד.
מגזרי הסחר העיקריים היו: כלי רכב (20%), עיסת נייר (19%) ומוצרים מוגמרים למחצה של אלומיניום (11%).
סן מרינו מיוצגת בספרד באמצעות שגרירות שהיא מחזיקה במדריד, בירת המדינה.
ספרד אינה מיוצגת בסן מרינו בשום דרג, הן בדרג השגרירות והן בדרג הקונסולרי.
השגרירות המייצגת של ספרד בסן מרינו היא השגרירות המייצגת ברומא, בירת איטליה.
יחסי סן מרינו-צ'כיה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הצ'כית.
המגעים הראשונים בין שתי המדינות התרחשו בשנת 1990, שנה אחר כך כוננו היחסים של סן מרינו עם צ'כיה.
היחסים העיקריים של סן מרינו עם צ'כיה עד שנת 2011 היו בעיקר יחסי המסחר הדו-צדדיים.
הסחר השנתי בין שתי המדינות בשנת 2008 עמד על 80,600 אירו.
הסחר נחשב למרשים בשנת 2008, בהתחשב בעובדה שהמשבר הכלכלי העולמי התרחש בשנה זו.
ב-25 בנובמבר 2011 ביקרה שרת החוץ של סן מרינו, אנטונלה מולרוני, בפראג, בירת צ'כיה, ונפגשה עם ראש הממשלה הצ'כי בארמון צ'רנין שבעיר.
בפגישה שוחחו המנהיגים רבות והתמקדו בעיקר בנושא שיתוף הפעולה הבילטרלי ובהצעות למתווה בו סן מרינו תיכלל באיחוד האירופי.
הביקור היה הראשון אי פעם בין שתי מדינות אלו.
הסכם בנוגע לחילופי מידע בנושא המס נחתם בין שתי המדינות.
צ'כיה אינה מיוצגת בסן מרינו באף דרג, הן בדרג השגרירות והן בדרג הקונסולרי.
סן מרינו אינה מיוצגת בצ'כיה בדרג השגרירות.
סן מרינו מיוצגת בצ'כיה בדרג הקונסולרי בדרג הקונסולרי באמצעות קונסוליה שהיא מחזיקה בפראג, בירת המדינה.
יחסי סן מרינו–פולין הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת פולין.
ב-3 בדצמבר 1979 חתמו הרפובליקה העממית של פולין והרפובליקה של סן מרינו על הסכם לכינון יחסים קונסולריים רשמיים בין שתי המדינות.
ב-14 בנובמבר 1994 הוחלט על כינון יחסים דיפלומטיים.
שגריר פולין ברומא שבאיטליה משמש כנציג דיפלומטי פולני ברפובליקה של סן מרינו.
שתי המדינות חתמו על הסכם בנוגע לחילופי מידע בנושא מס (לפי הסטנדרטים של ה-OECD), ההסכם אושרר במהלך שנת 2017. בספטמבר 2016, בשולי העצרת הכללית של האו"ם בניו יורק, נפגש שר החוץ הפולני וושצ'יקובסקי עם שר החוץ של סן מרינו פסקואלה ולנטיני.
בשל אופייה של סן מרינו, הסחר של פולין עם מדינה זו הוא חסר משמעות ומאופיין במגוון מוצרים מוגבל.
בשנת 2016 המסחר בין שתי המדינות עמד על מעט יותר מ-36 מיליון אירו.
פולין ייצאה פלסטיק, עץ, נעליים, בגדים, וקרמיקה לסן מרינו וייבאה בעיקר ציוד מכני, כותנה, תרופות ומוצרים כימיים.
סן מרינו אינה מיוצגת בפולין בדרג השגרירות.
סן מרינו מיוצגת בסן מרינו בדרג הקונסולרי באמצעות קונסוליה שהיא מחזיקה בוורשה, בירת המדינה.
פולין אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת הפולנית בסן מרינו נמצאת ברומא, בירת איטליה.
יחסי סן מרינו-קוסובו הם היחסים הדיפלומטיים שבין הרפובליקה המרוממת של סן מרינו לבין הרפובליקה של קוסובו.
סן מרינו הייתה המדינה ה-40 בעולם להכיר בעצמאותה של קוסובו ב-12 במאי 2008 שלושה חודשים לאחר שכנתה איטליה (21 בפברואר 2008).
סן מרינו כוננה את יחסיה עם קוסובו ביום חמישי, 3 במאי 2012 ברומא.
היחסים כוננו באופן טקסי ולכבוד הטקס מונו שני שגרירים, כל אחד למדינה השנייה, קפטן המחוז של סן מרינו מינה את דנאלה רוטונדרו ושר החוץ הקוסוברי מינה את אלבר פרנקאג'.
אמנת כינון היחסים כללה גם הסכם למניעת כפל מס בין שתי המדינות.
קוסובו אינה מיוצגת בסן מרינו בשום דרג, הן בדרג השגרירות והן בדרג הקונסולרי.
השגרירות המייצגת של קוסובו לסן מרינו היא זו שנמצאת ברומא, בירת איטליה.
סן מרינו אינה מיוצגת בקוסובו בשום דרג, הן בדרג השגרירות והן בדרג הקונסולרי.
יחסי סן מרינו-קוסטה ריקה הם היחסים הדיפלומטיים שבין הרפובליקה המרוממת של סן מרינו לבין רפובליקת קוסטה ריקה.
היחסים הדיפלומטיים הרשמיים שבין סן מרינו לקוסטה ריקה כוננו ב-26 במרץ 2002. כשש שנים לאחר מכן, ב-19 בפברואר 2008, נחתם בין המדינות הסכם לשדרוג היחסים הרשמיים שבין המדינות אל דרג השגרירות.
לשתי המדינות אין שיתופי פעולה מסוימים בתחומי הכלכלה, התיירות והמסחר.
סן מרינו מיוצגת בקוסטה ריקה על ידי קונסוליה כללית בסן חוסה.
קוסטה ריקה אינה מיוצגת כלל בסן מרינו.
יחסי סן מרינו-קולומביה הם היחסים הדיפלומטיים שבין הרפובליקה המרוממת של סן מרינו לבין רפובליקת קולומביה.
בין המדינות קיימים יחסים דיפלומטיים רגילים מאז 18 במרץ 2002. בין המדינות אין יחסים כלכליים כלל.
סן מרינו אינה מיוצגת בקולומביה באף דרג, הן בדרג השגרירות והן בדרג הקונסולרי.
קולומביה אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת של קולומביה בסן מרינו נמצאת ברומא, בירת איטליה.
יחסי סן מרינו-קובה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של קובה.
היחסים הקונסולריים הרשמיים בין סן מרינו לקובה כוננו ב-22 בנובמבר 1982. רק לאחר 14 שנים, כוננו היחסים הדיפלומטיים הרשמיים בין המדינות, ב-28 במאי 1996.
ב-13 ביולי 2004, נחתם הסכם בין משרד החוץ של קובה לבין מזכירות המדינה לענייני חוץ של סן מרינו, על ביצועם של משפטים פליליים בין המדינות.
ב-24 באוקטובר 2016, נחתם הסכם על שיתוף פעולה תרבותי ומדעי בין משרד החינוך והתרבות של סן מרינו ומשרד התרבות של קובה.
סן מרינו מיוצגת בקובה על ידי הקונסוליה הכללית בהוואנה.
קובה מיוצגת בסן מרינו על ידי שגרירות בסן מרינו.
יחסי סן מרינו-פרו הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרו.
היחסים הדיפלומטיים שבין סן מרינו לפרו כוננו ב-24 בפברואר 2005. ב-19 בספטמבר 2013 נחתם הסכם דו-צדדי בין שתי המדינות בנוגע לחימום הקשר בין שתי המדינות ברמה התאורטית ותחילת שיתופי פעולה בתחומים שונים בעלי עניין משותף ברמה המעשית.
בשנת 2016, הייצוא של סן מרינו אל פרו הסתכם ב-89.4 אלף דולר.
סן מרינו ייצאה בעיקר חלקי מכונות, חומרי פלסטיק, מוצרי יופי, גומי ועוד.
סן מרינו אינה מיוצגת בפרו באף דרג, הן בדרג השגרירות והן בדרג הקונסולרי.
פרו אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת של פרו בסן מרינו נמצאת ברומא, בירת איטליה.
יחסי סן מרינו-פרגוואי הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרגוואי.
היחסים הדיפלומטיים הרשמיים בין סן מרינו לפרגוואי כוננו ב-14 במאי 2002.
בשנת 2016, הייצוא של סן מרינו אל פרגוואי הסתכם ב-3.83 אלף דולר.
הייצוא של סן מרינו כלל מכונות שטיפה, מוצרי אלקטרוניקה וגומי.
סן מרינו אינה מיוצגת בפרגוואי באף דרג, הן בדרג השגרירות והן בדרג הקונסולרי.
פרגוואי אינה מיוצגת בסן מרינו באף דרג, הן בדרג השגרירות והן בדרג הקונסולרי.
יחסי סן מרינו-פנמה הם היחסים הדיפלומטיים שבין הרפובליקה המרוממת של סן מרינו לבין הרפובליקה של פנמה.
היחסים הקונסולריים הרשמיים בין סן מרינו לבין פנמה כוננו ב-13 במרץ 1965. היחסים הדיפלומטיים בין המדינות כוננו ב-10 ביולי 2003.
בשנת 2010, סך הייצוא של פנמה אל סן מרינו הסתכם ב-51.4 אלף דולר, פנמה ייצאה בעיקר בגדי הלבשה.
בשנת 2011, סך הייצוא של סן מרינו אל פנמה הסתכם ב-65.5 אלף דולר, סן מרינו ייצאה בעיקר מים בטעמים.
סן מרינו מיוצגת בפנמה על ידי שגרירות בפנמה סיטי, בירתה של פנמה.
פנמה אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת של קולומביה בסן מרינו נמצאת בטורינו, איטליה.
יחסי סן מרינו-עיראק הם מערכת היחסים המורכבת שבין הממשלה והעם של הרפובליקה העיראקית לבין הממשלה והעם של הרפובליקה המרוממת של סן מרינו.
סן מרינו אינה מיוצגת בעיראק בשום דרג, הן בדרג השגרירות והן בדרג הקונסולרי.
עיראק אינה מיוצגת בסן מרינו בשום דרג, הן בדרג השגרירות והן בדרג הקונסולרי.
השגרירות העיראקית ברומא, איטליה, היא זו המואמנת על סן מרינו.
הסכם לכינון יחסים דיפלומטיים רשמיים ברמת השגרירות בין הרפובליקה העיראקית לבין הרפובליקה המרוממת של סן מרינו - 7 באפריל 2011.
יחסי סן מרינו–תוניסיה הם מערכת היחסים המורכבת שבין הממשלה והעם של הרפובליקה התוניסאית לבין הממשלה והעם של הרפובליקה המרוממת של סן מרינו.
סן מרינו אינה מיוצגת בתוניסיה בשום דרג, הן בדרג השגרירות והן בדרג הקונסולרי.
אין לסן מרינו שגרירות או קונסוליה האמונה על תוניסיה.
תוניסיה אינה מיוצגת בסן מרינו בשום דרג, הן בדרג השגרירות והן בדרג הקונסולרי.
לתוניסיה אין שגרירות המואמנת על סן מרינו, אך דה פקטו, יכולים אזרחי סן מרינו לגשת לקונסוליה התוניסאית בבולוניה, איטליה ולקבל שם שירותים קונסולריים.
בין שתי המדינות נחתמו שני הסכמים דיפלומטיים:
הסכם בין הרפובליקה התוניסאית לבין הרפובליקה המרוממת של סן מרינו לפטור הדדי מאשרות כניסה - 22 בנובמבר 1973.
הסכם לכינון יחסים דיפלומטיים רשמיים ברמת השגרירות בין הרפובליקה התוניסאית לבין הרפובליקה המרוממת של סן מרינו - 28 בפברואר 2005.
יחסי סן מרינו–תימן הם מערכת היחסים המורכבת שבין הממשלה והעם של הרפובליקה התימנית לבין הממשלה והעם של הרפובליקה המרוממת של סן מרינו.
סן מרינו אינה מיוצגת בתימן בשום דרג, הן בדרג השגרירות והן בדרג הקונסולרי.
תימן אינה מיוצגת בסן מרינו בשום דרג, הן בדרג השגרירות והן בדרג הקונסולרי.
השגרירות התימנית ברומא, איטליה, היא זו המואמנת על סן מרינו.
הסכם לכינון יחסים דיפלומטיים רשמיים ברמת השגרירות בין הרפובליקה התימנית לבין הרפובליקה המרוממת של סן מרינו - 17 בדצמבר 2004.
יחסי סן מרינו-ערב הסעודית הם היחסים הדיפלומטיים הרשמיים שבין הרפובליקה המרוממת של סן מרינו לבין הממלכה הערבית הסעודית.
סן מרינו אינה מיוצגת בערב הסעודית בשום דרג, הן בדרג השגרירות והן בדרג הקונסולרי.
ערב הסעודית אינה מיוצגת בסן מרינו בשום דרג, הן בדרג השגרירות והן בדרג הקונסולרי.
לערב הסעודית אין שגרירות המואמנת על סן מרינו, אך דה פקטו, יכולים אזרחי סן מרינו לגשת לשגרירות הסעודית ברומא, בירת איטליה ולקבל שם שירותים קונסולריים.
הסכם לכינון יחסים דיפלומטיים רשמיים ברמת השגרירות בין הממלכה הערבית הסעודית לבין הרפובליקה המרוממת של סן מרינו - 31 במרץ 2009.
יחסי סן מרינו-עומאן הם מערכת היחסים המורכבת שבין הממשלה והעם של סולטנות עומאן לבין הממשלה והעם של הרפובליקה המרוממת של סן מרינו.
סן מרינו אינה מיוצגת בעומאן שום דרג, הן בדרג השגרירות והן בדרג הקונסולרי.
עומאן אינה מיוצגת בסן מרינו בשום דרג, הן בדרג השגרירות והן בדרג הקונסולרי.
כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לשגרירות העומאנית באיטליה ולקבל שם שירותים קונסולריים.
יחסי סן מרינו–סנט קיטס ונוויס הם היחסים המורכבים שבין הרפובליקה המרוממת של סן מרינו לבין פדרציית סנט כריסטופר ונוויס.
עם זאת, לא מתקיימת עוינות בין השתיים.
בין סן מרינו לסנט קיטס ונוויס לא מתקיימים יחסים דיפלומטיים כלל.
ב-20 באפריל 2010 חתמו שתי המדינות על אמנה למניעת כפל מס.
אזרחים אינם רשאים להיכנס למדינה, אלא סוחרים בלבד, אך אם הסוחר ביקר בגינאה, בליבריה, בניגריה או בסיירה לאון לפני כן, תיאסר עליו כניסה למדינה.
סנט קיטס ונוויס אינה מיוצגת בסן מרינו, הן בדרג השגרירות והן בדרג הקונסולרי.
סן מרינו אינה מיוצגת בסנט קיטס ונוויס, הן בדרג השגרירות והן בדרג הקונסולרי.
יחסי סן מרינו-קריאה הצפונית הם היחסים הדיפלומטיים שבין הרפובליקה המרוממת של סן מרינו לבין הרפובליקה הדמוקרטית העממית של קוריאה.
הסכם בדבר כינון היחסים הדיפלומטיים בין המדינות - 3 במאי 2004
קוריאה הצפונית אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת את קוריאה הצפונית נמצאת ברומא, בירת איטליה.
סן מרינו אינה מיוצגת בקוריאה הצפונית, הן בדרג השגרירות והן בדרג הקונסולרי.
יחסי סן מרינו-קריאה הדרומית הם היחסים הדיפלומטיים שבין הרפובליקה המרוממת של סן מרינו לבין הרפובליקה של קוריאה.
הסכם בדבר כינון היחסים הדיפלומטיים בין המדינות - 22 באוגוסט 2000
קוריאה הדרומית אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת את קוריאה הדרומית נמצאת ברומא, בירת איטליה.
סן מרינו מיוצגת בקוריאה הדרומית על ידי קונסוליה כללית שהיא מחזיקה בסיאול, בירת קוריאה הדרומית.
יחסי סן מרינו-פקיסטן הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה האסלאמית של פקיסטן.
סן מרינו אינה מיוצגת בפקיסטן בשום דרג, הן בדרג השגרירות והן בדרג הקונסולרי.
פקיסטן אינה מיוצגת בסן מרינו בשום דרג, הן בדרג השגרירות והן בדרג הקונסולרי.
השגרירות הפקיסטנית ברומא, בירת איטליה מואמנת על סן מרינו ואזרחי המדינה יכולים לנסוע אליה ולקבל שם שירותים קונסולריים.
הסכם סחר בין סן מרינו לבין הממלכה המאוחדת (תקף גם בפקיסטן) - 16 באוקטובר 1899.
הסכם לכינון יחסים דיפלומטיים רשמיים ברמת השגרירות בין הממלכה הערבית הסעודית לבין הרפובליקה המרוממת של סן מרינו - 28 ביולי 1955.
יחסי סן מרינו–קזחסטן הם היחסים הדיפלומטיים הרשמיים שבין הרפובליקה השלווה של סן מרינו לבין רפובליקת קזחסטן.
היחסים הדיפלומטיים הרשמיים והמלאים שבין סן מרינו לבין קזחסטן כוננו ב-14 באפריל 2004. ב-2017 מינתה קזחסטן שגריר לא תושב לסן מרינו, השגריר הוא תושב רומא, בירת איטליה ושגריר קזחסטן גם בה.
ב-2015 הסתכם הסחר הכולל שבין קזחסטן לבין מלטה בשווי של 1.697 מיליון דולר אמריקאי.
אנטונלה מולרוני, שרת החוץ של סן מרינו וקפטנית המחוז (2010)
סן מרינו אינה מיוצגת בקזחסטן, הן בדרג השגרירות והן בדרג הקונסולרי.
קזחסטן אינה מיוצגת בסן מרינו, הן בדרג השגרירות והן בדרג הקונסולרי.
קזחסטן מינתה שגריר לא תושב לסן מרינו.
יחסי סן מרינו–פורטוגל הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הפורטוגלית.
אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים קונסולריים בין שתי המדינות - 26 במאי 1980.
אמנה בין הרפובליקה המרוממת של סן מרינו לבין הרפובליקה הפורטוגלית בגין ביטול הדרישה לאשרה מאזרחי שתי המדינות בעת ביקור במדינה השנייה - 23 ביולי 1981.
אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים דיפלומטיים רשמיים - 27 במרץ 1990.
אמנה בין הרפובליקה המרוממת של סן מרינו לבין הרפובליקה הפורטוגלית למניעת כפל מס ולחילופי מידע בנושא מיסים - 18 בנובמבר 2010.
אמנה בין הרפובליקה המרוממת של סן מרינו לבין הרפובליקה הפורטוגלית לשיתוף פעולה בנושאי התיירות - 8 בינואר 2013.
פורטוגל אינה מיוצגת בסן מרינו בדרג השגרירות.
פורטוגל מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה.
סן מרינו אינה מיוצגת בפורטוגל בדרג השגרירות.
סן מרינו מיוצגת בפורטוגל בדרג הקונסולרי באמצעות קונסוליה רשמית שהיא מחזיקה בעיר פורטו.
יחסי סן מרינו–פינלנד הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת פינלנד.
הסכם בין הרפובליקה המרוממת של סן מרינו לבין רפובליקת פינלנד בגין פטור הדדי מאשרות - 6 באוגוסט 1954.
חילופי מברקים בין הרפובליקה המרוממת של סן מרינו לבין רפובליקת פינלנד בנושא תעודות הזהות - 23 בדצמבר 1991–7 בינואר 1992.
הסכם בין הרפובליקה המרוממת של סן מרינו לבין רפובליקת פינלנד בגין כינון יחסים דיפלומטיים רשמיים בין שתי המדינות - 4 ביולי 1995.
הסכם בין הרפובליקה המרוממת של סן מרינו לבין רפובליקת פינלנד בגין חילופי מידע בנושאי המס - 12 בינואר 2010.
סן מרינו אינה מיוצגת בפינלנד בדרג השגרירות.
סן מרינו מיוצגת בפינלנד בדרג הקונסולרי באמצעות קונסוליה רשמית שהיא מחזיקה בהלסינקי, בירת המדינה.
פינלנד אינה מיוצגת בסן מרינו בדרג השגרירות.
פינלנד מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה.
יחסי סן מרינו–תאילנד הם יחסי החוץ בין סן מרינו ותאילנד.
שתי המדינות כוננו יחסים דיפלומטיים ב-12 בספטמבר 2003. שתי המדינות חברות בכמה ארגונים בינלאומיים, ובכלל זה האו"ם.
סן מרינו מיוצגת בתאילנד באמצעות שגריר שאינו תושב השוכן בסן מרינו.
תאילנד מיוצגת בסן מרינו באמצעות שגרירותה ברומא, איטליה.
יחסי סן מרינו–קניה הם היחסים הדיפלומטיים בין סן מרינו לקניה.
שתי המדינות החליטו באוגוסט 2019 על כינון יחסים ביניהן, וב-24 ביוני 2021 כוננו שתי המדינות יחסים דיפלומטיים.
סן מרינו אינה מיוצגת בקניה לא בדרג השגרירות ולא בדרג הקונסוליה.
קניה מיוצגת בסן מרינו באמצעות שגרירותה בסן מרינו, איטליה.
יחסי סן מרינו–קמבודיה הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת קמבודיה.
שתי המדינות כוננו יחסים דיפלומטיים ב-12 באפריל 2011. שתי המדינות משתפות פעולה במגוון ארגונים בינלאומיים, ובכלל זה באו"ם.
אך אינן מיוצגות זו בשטחה של זו, לא בדרג שגרירות ואף לא בדרג הקונסולרי.
יחסי סן מרינו–קירגיזסטן הם היחסים הדיפלומטיים שבין הרפובליקה המרוממת של סן מרינו לבין הרפובליקה הקירגיזית.
שתי המדינות כוננו יחסים דיפלומטיים ב-20 בספטמבר 2004. בספטמבר 2019 הסמיכה קירגיזסטן את נציגותה לאו"ם בז'נבה, שווייץ שתייצג אותה גם בסן מרינו.
קירגיזסטן מיוצגת בסן מרינו באמצעות נציגותה לאו"ם בז'נבה, שווייץ.
סן מרינו אינה מיוצגת בקירגיזסטן לא בדרג השגרירות ולא בדרג הקונסוליה.
יחסי סן מרינו–סרי לנקה הם היחסים הדיפלומטיים שבין הרפובליקה המרוממת של סן מרינו לבין הרפובליקה הדמוקרטית הסוציאליסטית של סרי לנקה.
שתי המדינות כוננו יחסים דיפלומטיים ב-7 ביוני 2012.
שתי המדינות נהנות משיתוף פעולה הדוק בפורומים רב-צדדיים, במיוחד באו"ם ובסוכנויות מיוחדות כבר כמה עשורים.
שתי המדינות ממשיכות לבחון דרכים לחזק עוד יותר את היחסים הבילטרליים בתחומים של שיתוף פעולה מועיל הדדי.
הפגישה הרשמית הראשונה בין שני שרי החוץ של סרי לנקה וסן מרינו התקיימה בשנת 2012 יחד עם החתימה על ההסכם על כינון יחסים דיפלומטיים.
סרי לנקה מייצאת ביגוד לסן מרינו ומייבאת ממנה מוצרים כימיים.
סרי לנקה מיוצגת בסן מרינו באמצעות שגרירותה ברומא, איטליה.
סן מרינו אינה מיוצגת בסרי לנקה לא בדרג השגרירות ולא בדרג הקונסוליה.
יחסי סנגל–ערב הסעודית הם היחסים הבילטרליים וההיסטוריים בין סנגל לערב הסעודית.
מאז פרוץ מלחמת האזרחים בתימן, סנגל הייתה חלק מהקואליציה בראשות ערב הסעודית נגד החות'ים, ארגון טרור שיעי-זיידי הפועל בתימן.
סנגל הבטיחה לשלוח למעלה מ-2,100 חיילים שיצטרפו לקואליציה.
עם זאת, הבטחה זו מעולם לא קוימה.
למרות שלא ניתקה את יחסיה עם קטר, סנגל תמכה בערב הסעודית על שצמצמה את יחסיה עם קטר מאז החל המשבר הדיפלומטי הקטרי.
אף על פי כן, מאוחר יותר מינתה סנגל שגרירה בקטר, בתקווה להפחית את המתיחות בין ערב הסעודית לקטר.
לערב הסעודית יש שגרירות בדקר.
יחסי סנט וינסטנט והגרנדינים–שוודיה הם יחסי החוץ בין סנט וינסט והגרנדינים לבין שוודיה.
לסנט וינסנט והגרנדינים יש קונסוליית כבוד בסטוקהולם, ולשוודיה יש קונסוליית כבוד בקינגסטאון, וכן שגרירה שאינה תושבת המייצגת את שוודיה באזור הקריבי, ובכללו סנט וינסנט והגרנדינים, אשר מקום מושבה בסטוקהולם והיא מבקרת בקריביים באופן תדיר.
מתוקף אמנת שנגן ובהתאם להסכם בין המדינות, אזרחי סנט וינסנט והגרנדינים רשאים להיכנס לשוודיה ללא ויזה, ושוודים המעוניינים לשהות במדינה יכולים לעשות זאת ללא ויזה עד ל-90 יום.
יחסי סנט לוסיה–צרפת הם היחסים הדיפלומטיים שבין סנט לוסיה לבין הרפובליקה הצרפתית.
4 במרץ 1981 - הסכם גבולות ימיים (קיים גבול ימי עם מרטיניק).
5 בדצמבר 1987 - הסכם לשיתוף פעולה מדעי, טכנולוגי, תרבותי, ושפתי.
7 במרץ 2001 - הסכם לכוח חיפוש והצלה ימי משותף של שתי המדינות.
אפריל 2010 - הסכם חילופי מידע הקשור לענייני מס.
סנט לוסיה מיוצגת בצרפת באמצעות הנציבות הגבוהה שלה הממוקמת בלונדון, הממלכה המאוחדת.
קיימת גם קונסוליה סנט לוסית במרטיניק.
צרפת מיוצגת בסנט לוסיה באמצעות שגרירות בקסטריז.
חברות ועמותות צרפתיות לאיכות הסביבה ולתיירות פועלות בסנט לוסיה.
בשנת 2015 ייצאה סנט לוסיה לצרפת סחורה בשווי 832 אלף דולר אמריקאי.
נתחים גדולים מהסחורה הם מכלי נייר, ליקר, רטבים ונייר טואלט.
לעומתה, צרפת ייצאה לסנט לוסיה סחורה בשווי 6.88 מיליון דולר אמריקאי.
נתחים גדולים מהסחורה הם סירות, יין, חלב ולתת.
יחסי סנט וינסנט והגרנדינים–צרפת הם היחסים הדיפלומטיים הרשמיים שבין סנט וינסנט והגרנדינים לבין הרפובליקה הצרפתית.
משלחת מסנט וינסנט והגרנדינים, בהובלת שר הבריאות, השתתפה בכנס COP21 שהתקיים בלה בורז'ה מ-30 בנובמבר עד ל-12 בדצמבר 2015 ונושאו היה התנגדות להתחממות הגלובלית ושינוי האקלים.
סנט וינסנט והגרנדינים, כמו רוב שכנותיה הקריביות, חתמה על הסכם פריז מוקדם מאוד והייתה אחת הראשונות בעולם לעשות כן.
המדינה נמצאת תחת פיקוח של היועץ הצרפתי לשיתוף פעולה אזורי שמקום מושבו בסנט לוסיה.
צרפת מחזיקה סניף של אליאנס פרנסאייז (משרד ובית ספר לתרבות הצרפתית) בקינגסטאון, ברוב שנות הלימודים בבית הספר לומדים בין 200 ל-300 תלמידים.
רוב הסיוע הצרפתי בסנט וינסנט והגרנדינים נעשה דרך האיחוד האירופי באמצעות קרן הפיתוח האירופית (EDF).
צרפת אינה מיוצגת בסנט וינסנט והגרנדינים בדרג השגרירות אלא באמצעות השגרירות שהיא מחזיקה בקסטריז, בירת סנט לוסיה.
לעומת זאת, בדרג הקונסולרי צרפת מיוצגת בסנט וינסנט והגרנדינים וזאת באמצעות קונסוליה שהיא מחזיקה בקינגסטאון, בירת המדינה.
סנט וינסנט והגרנדינים אינה מיוצגת בצרפת כלל.
יחסי סנט לוסיה–קנדה הם היחסים הדיפלומטיים הרשמיים שבין סנט לוסיה לבין קנדה.
סנט לוסיה וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו ב-1979. היחסים הטובים של קנדה עם מדינות האיים הקריביים, בהן סנט לוסיה, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה).
מעל 10,000 קנדים מבקרים בסנט לוסיה למטרות תיירות על בסיס שנתי.
בין שתי המדינות מתקיים סחר בקנה מידה גדול בהתחשב בגודלה הקטן של סנט לוסיה.
הסחר הכולל בין שתי המדינות עמד ב-2017 על שווי של 9.3 מיליון דולר אמריקאי.
הייצוא הקנדי לסנט לוסיה הוערך בשווי 8.8 מיליון דולר אמריקאי וכלל דגים, בשר, ירקות ומוצרי מזון אחרים.
לעומת זאת, הייבוא הקנדי מסנט לוסיה עמד על 468,000 דולר אמריקאי וכלל מוצרי מזון בעיקר.
בין קנדה לסנט לוסיה נחתמו שני הסכמים דיפלומטיים:
הסכם בין קנדה לבין סנט לוסיה לכינון יחסים דיפלומטיים רשמיים (1979).
הסכם בין קנדה לבין סנט לוסיה בנושא ביטחון חברתי (1988).
סנט לוסיה אינה מיוצגת בקנדה בדרג השגרירות.
סנט לוסיה מיוצגת בקנדה בדרג הקונסולרי באמצעות קונסוליה רשמית שהיא מחזיקה בטורונטו.
קנדה אינה מיוצגת בסנט לוסיה, הן בדרג השגרירות והן בדרג הקונסולרי.
קנדה האמינה את שגרירותה שבברידג'טאון, בירת ברבדוס, על סנט לוסיה.
יחסי סנט וינסנט והגרנדינים–קנדה הם היחסים הדיפלומטיים הרשמיים שבין סנט וינסנט והגרנדינים לבין קנדה.
סנט וינסנט והגרנדינים וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו באוקטובר 1979, מספר ימים לאחר קבלת עצמאותה של סנט וינסנט והגרנדינים.
היחסים הטובים של קנדה עם מדינות האיים הקריביים, בהן סנט וינסנט והגרנדינים, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה).
שיתוף הפעולה העיקרי בין שתי המדינות הוא בארגונים בינלאומיים כגון ארגון מדינות אמריקה והאומות המאוחדות.
בין שתי המדינות מתקיים סחר בקנה מידה סביר בהתחשב בגודלה הקטן של סנט וינסנט והגרנדינים הסחר הכולל בין שתי המדינות עמד ב-2017 על שווי של 5.8 מיליון דולר אמריקאי.
הייצוא הקנדי לסנט וינסנט והגרנדינים הוערך בשווי 5.7 מיליון דולר אמריקאי וכלל דגים, חלקי חילוף לרכב ומכונות אלקטרוניקה.
לעומת זאת, הייבוא הקנדי מסנט וינסנט והגרנדינים ונוויס עמד על 71,000 דולר אמריקאי וכלל מוצרי מזון.
סנט וינסנט והגרנדינים אינה מיוצגת בקנדה בדרג השגרירות סנט וינסנט והגרנדינים מיוצגת בקנדה בדרג הקונסולרי באמצעות שתי קונסוליות שהיא מחזיקה בערים: מונטריאול וטורונטו.
קנדה אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי.
קנדה האמינה את שגרירותה שבברידג'טאון, בירת ברבדוס הסמוכה, על סנט וינסנט והגרנדינים.
יחסי סנט וינסנט והגרנדינים–שווייץ הם היחסים הדיפלומטיים הרשמיים שבין סנט וינסנט והגרנדינים לבין הקונפדרציה השווייצרית.
היחסים הדיפלומטיים שבין הקונפדרציה השווייצרית לבין סנט וינסנט והגרנדינים כוננו ב-27 באוקטובר 1979 - היום בו קיבלה סנט וינסנט והגרנדינים עצמאות מלאה מהממלכה המאוחדת לאחר עשר שנים של אוטונומיה.
בשנת 2013, חתמו שתי המדינות על הסכם הדדי של פטור מאשרה, דהיינו, אזרחי סנט וינסנט והגרנדינים יכולים להיכנס באופן חופשי לשווייץ ואזרחי שווייץ יכולים להיכנס באופן חופשי לסנט וינסנט והגרנדינים עם ביקורת דרכונים בלבד וללא אשרת כניסה ושהייה במדינה.
על פי מפקד האוכלוסין של סוף שנת 2018, 11 שווייצרים חיו בסנט וינסנט והגרנדינים.
הסחר הכולל שבין המדינות הגיע בשנת 2018 ל-27.5 מיליון פרנקים שווייצרים.
שווייץ אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי.
שווייץ האמינה את שגרירותה שבקראקס, בירת ונצואלה, על סנט וינסנט והגרנדינים.
סנט וינסנט והגרנדינים אינה מיוצגת בשווייץ בדרג השגרירות.
סנט וינסנט והגרנדינים מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים בזל, וז'נבה.
יחסי סנט לוסיה–שווייץ הם היחסים הדיפלומטיים הרשמיים שבין סנט לוסיה לבין הקונפדרציה השווייצרית.
היחסים הדיפלומטיים שבין הקונפדרציה השווייצרית לבין סנט לוסיה כוננו ב-1979 - השנה בה קיבלה סנט וינסנט והגרנדינים עצמאות מלאה מהממלכה המאוחדת.
בשנת 2013, חתמו שתי המדינות על הסכם הדדי של פטור מאשרה, דהיינו, אזרחי סנט לוסיה יכולים להיכנס באופן חופשי לשווייץ ואזרחי שווייץ יכולים להיכנס באופן חופשי לסנט לוסיה עם ביקורת דרכונים בלבד וללא אשרת כניסה ושהייה במדינה.
ההסכם תקף למשך תשעים ימים ולאשרת תייר בלבד.
על פי מפקד האוכלוסין של סוף שנת 2018, 24 שווייצרים חיו בסנט לוסיה.
הסחר הכולל שבין המדינות הגיע בשנת 2018 ל-2.6 מיליון פרנקים שווייצרים.
שווייץ אינה מיוצגת בסנט לוסיה, הן בדרג השגרירות והן בדרג הקונסולרי.
שווייץ האמינה את שגרירותה בקראקס, בירת ונצואלה, על סנט לוסיה.
סנט לוסיה אינה מיוצגת בשווייץ, הן בדרג השגרירות והן בדרג הקונסולרי.
יחסי סנט לוסיה–ספרד הם היחסים הדיפלומטיים הרשמיים שבין סנט לוסיה לבין ממלכת ספרד.
כריסטופר קולומבוס האיטלקי בשירות ספרד הגיע לאי ב-13 בדצמבר 1502 במהלך מסעו הרביעי.
ה-13 בדצמבר הוא יום לוסיה הקדושה וכך קיבל האי את שמו - סנט לוסיה.
היחסים שבין ספרד לסנט לוסיה כוננו ב-2 במאי 1986. מאז קיץ 2015 ישנו דיפלומט ספרדי תושב בסנט לוסיה המהווה את ראש סניף שגרירות ספרד בקסטריז, עיר הבירה.
השגרירות כפופה לשגרירות הספרדית בטרינידד וטובגו ודה יורה נמצאת בדרג הקונסולרי (מעין קונסוליה משודרגת מעמד).
במרץ 2014 החלו שתי המדינות לדון על חתימת הסכם פטור מוויזה לדרכונים דיפלומטיים.
פטור מאשרת תייר כבר קיים בין חברות אמנת שנגן לבין סנט לוסיה.
26 בספטמבר 2014 - הסכם שיתוף פעולה פוליטי בין ממלכת ספרד לבין סנט לוסיה.
דצמבר 2014 - הסכם שיתוף פעולה תרבותי ושפתי בין החברה הקריבית המזרחית לבין הסוכנות הספרדית לשיתוף פעולה בינלאומי.
סנט לוסיה אינה מיוצגת בספרד, הן בדרג השגרירות והן בדרג הקונסולרי.
סנט לוסיה האמינה את שגרירותה שבלונדון, בירת הממלכה המאוחדת על ספרד.
ספרד אינה מיוצגת בסנט לוסיה בדרג השגרירות.
ספרד מיוצגת בסנט לוסיה בדרג הקונסולרי באמצעות קונסוליה שהיא מחזיקה בקסטריז, בירת המדינה.
יחסי סנט לוסיה–צ'ילה הם היחסים הדיפלומטיים הרשמיים שבין סנט לוסיה לבין הרפובליקה של צ'ילה.
היחסים המתקיימים בין סנט לוסיה לרפובליקה של צ'ילה הם יחסים דיפלומטיים מלאים.
היחסים שבין צ'ילה לסנט לוסיה ממוקדים בעיקר בשיתוף הפעולה הכללי שבין הקהילייה הקריבית לצ'ילה.
היחסים הדיפלומטיים הרשמיים שבין שתי המדינות כוננו ב-1990. בשנת 2017 נשיאת צ'ילה מישל בצ'לט ביקרה בסנט לוסיה כחלק מסבב ביקורים בו ביקרה בצ'לט במדינות הקהילייה הקריבית ומרכז אמריקה.
הנשיאה נפגשה עם אלן צ'אסטנט, ראש ממשלת סנט לוסיה ועם המושלת הכללית של המדינה.
ביקור זה היה הביקור הראשון של נשיא צ'יליאני במדינה.
בין שתי המדינות מתקיים סחר בקנה מידה קטן, אך לא זניח.
צ'ילה אינה מיוצגת בסנט לוסיה בדרג השגרירות.
צ'ילה מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה.
צ'ילה האמינה את שגרירותה שבקינגסטון, בירת ג'מייקה, על סנט לוסיה הסמוכה.
סנט לוסיה אינה מיוצגת בצ'ילה, הן בדרג השגרירות והן בדרג הקונסולרי.
יחסי סנגל–צ'ילה הם היחסים הדיפלומטיים הרשמיים שבין רפובליקת סנגל לבין הרפובליקה של צ'ילה.
היחסים הדיפלומטיים הרשמיים שבין רפובליקת סנגל לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות.
היחסים הדיפלומטיים שבין סנגל לצ'ילה כוננו באופן רשמי ב-1962.
אזרחי צ'ילה שרוצים להיכנס, לבקר ולשהות בסנגל נדרשים להנפיק אשרת כניסה על מנת לעשות כן.
גם אזרחי סנגל שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.
צ'ילה אינה מיוצגת בסנגל, הן בדרג השגרירות והן בדרג הקונסולרי.
צ'ילה האמינה את שגרירותה שברבאט, בירת מרוקו, על סנגל.
סנגל אינה מיוצגת בצ'ילה, הן בדרג השגרירות והן בדרג הקונסולרי.
סנגל האמינה את שגרירותה שבברזיליה, בירת ברזיל הסמוכה, על צ'ילה.
יחסי סנגל–שווייץ הם היחסים הדיפלומטיים הרשמיים שבין רפובליקת סנגל לבין הקונפדרציה השווייצרית.
בין רפובליקת סנגל לבין הקונפדרציה השווייצרית מתקיימים יחסים דיפלומטיים רשמיים.
על פי משרד החוץ של שווייץ, היחסים הדיפלומטיים שבין סנגל לשווייץ הם יחסים דיפלומטיים עשירים והם מעוצבים על ידי אינטרסים משותפים בתחומי עניין שונים.
שווייץ פתחה קונסוליה בדקר כבר בשנת 1928. באותה התקופה התגוררו בסנגל כמאה אזרחים שווייצרים.
שווייץ הכירה בעצמאותה של סנגל מצרפת באופן מידי לאחר שהוכרזה בשנת 1960. לאחר שנה, שתי המדינות כוננו יחסים דיפלומטיים רשמיים.
מ-1962 עד 2010 סיפקה שווייץ סיוע בהתפתחות לסנגל.
ב-2015 נחתם בין שתי המדינות הסכם בנושא זכויות אדם.
על פי הלשכה השווייצרית המרכזית לסטטיסטיקה, ב-2017 התגוררו בסנגל שלוש מאות שישים ותשעה אזרחים שווייצרים.
באותה השנה נספרו אלף שלוש מאות שמונים ואחת אזרחים סנגלים בשווייץ.
סנגל אינה מיוצגת בשווייץ בדרג השגרירות.
סנגל מיוצגת בשווייץ בדרג הקונסולרי באמצעות שלוש קונסוליות רשמיות שהיא מחזיקה בלוזאן, לוגאנו, וציריך.
שווייץ מיוצגת בסנגל בדרג השגרירות באמצעות שגרירות רשמית שהיא מחזיקה בדקר, בירת המדינה.
יחסי סנט לוסיה–פורטוגל הם היחסים הדיפלומטיים הרשמיים שבין סנט לוסיה לבין הרפובליקה הפורטוגלית.
סנט לוסיה התגלתה על ידי כריסטופר קולומבוס האיטלקי ב-1500. האי נפל להשפעה ספרדית מהר מאוד, ולא התפתחה מערכת יחסים בין תושבי האי לפורטוגל, אף על פי שפורטוגל הייתה המדינה המתקדמת ביותר בימאות באותה העת.
האי נהפך לצרפתי ולאחר מכן לבריטי.
השליטים הקולוניאלים על האי הביאו עבדים באי על מנת להעלות את מספר נטיעות קנה הסוכר באי.
הבריטים נהגו להביא עבדים בעיקר מהודו, ומאפריקה המערבית שהייתה בשליטת פורטוגל, עד סוף תקופת העבדות באזור בשנת 1834.
סנט לוסיה הפכה למדינה עצמאית ב-1979. היחסים הדיפלומטיים הרשמיים של המדינה עם פורטוגל החלו רק לאחר מכן.
שתי המדינות כוננו יחסים דיפלומטיים רשמיים במהלך שנות התשעים של המאה העשרים.
אוגוסטו מרטינז גונסאלבס פדרו הוא השגריר הפורטוגלי הראשון לסנט לוסיה והוא הואמן על המדינה ב-3 במרץ 1999 כשהגיש את כתב האמנתו לראש ממשלת סנט לוסיה בבירה קסטריז.
כל שנה מתקיים אירוע הפלגה טראנס-אטלנטי ביאכטות המתחיל בפורטוגל ונגמר בסנט לוסיה.
הסחר בין שתי המדינות הוא צנוע ומסתכם בייבוא סנט-לוסיאני של שעם המיוצר בדרום פורטוגל.
סנט לוסיה אינה מיוצגת בפורטוגל, הן בדרג השגרירות והן בדרג הקונסולרי.
סנט לוסיה האמינה את שגרירותה שבבריסל, בירת בלגיה, על פורטוגל.
פורטוגל אינה מיוצגת בסנט לוסיה, הן בדרג השגרירות והן בדרג הקונסולרי.
פורטוגל האמינה את שגרירותה שבבוגוטה, בירת קולומביה, על סנט לוסיה.
יחסי סנגל–קנדה הם היחסים הדיפלומטיים הרשמיים שבין רפובליקת סנגל לבין קנדה.
בין רפובליקת סנגל לבין קנדה מתקיימים יחסים דיפלומטיים רשמיים, שתי המדינות הן חברות מלאות בארגון לה פרנקופוני והצרפתית מהווה בשתיהן שפה רשמית.
שתי המדינות חולקות גם היסטוריה משותפת בעקבות היות שתיהן חלק מהאימפריה הצרפתית הקולוניאלית.
במהלך פרק הזמן הזה קנדים שחורים רבים דהיום הובאו ממערב אפריקה, בין היתר סנגל, על מנת לשמש כעבדים.
הקנדים לא השתמשו בעבדים אלא סחרו בהם לארצות הברית.
במהלך מלחמת העולם השנייה שלחו שתי המדינות חיילים להילחם לצד צרפת בחזית נגד איטליה.
באפריל 1960 קיבלה סנגל את עצמאותה מצרפת וכשנתיים מאוחר יותר, ב-1962, כוננו קנדה וסנגל את יחסיהן הדיפלומטיים.
ב-1966 ביקר לראשונה הנשיא הסנגלי לאופולד סדאר סנגור בקנדה, החל מה-19 בספטמבר.
מאז הביקור של סנגור התקיים מספר רב של ביקורי מנהיגים קנדים בסנגל וההפך.
סנגל מהווה אחת משותפותיה הראשיות של קנדה בארגון לה פרנקופוני והאומות המאוחדות.
בפברואר 2020 נפגשו ראש ממשלת קנדה ג'סטין טרודו ונשיא סנגל מאקי סאל.
במהלך מסיבת העיתונאים שנערכה במסגרת הביקור העלה ראש הממשלה טרודו את נושא זכויות הלהט"ב בסנגל כשהנשיא סאל משיב לו שלסנגל נוח עם החוקים שלה.
בין שתי המדינות מתקיים סחר גדול יחסית והשקעות ישירות הן דבר נפוץ.
פייר טרודו, ראש ממשלת קנדה (1981)
ג'סטין טרודו, ראש ממשלת קנדה (2020)
לאופולד סדאר סנגור, נשיא סנגל (1966)
קנדה מיוצגת בסנגל בדרג השגרירות באמצעות שגרירות רשמית שהיא מחזיקה בדקר, בירת המדינה.
סנגל מיוצגת בקנדה בדרג השגרירות באמצעות שגרירות רשמית שהיא מחזיקה באוטווה, בירת המדינה.
סנגל מיוצגת בקנדה גם בדרג הקונסולרי באמצעות שלוש קונסוליות שהיא מחזיקה בוונקובר, קוויבק סיטי, וויניפג.
יחסי סנט לוסיה–רוסיה הם יחסי החוץ בין סנט לוסיה לבין הפדרציה הרוסית.
ב-19 באפריל 2004 כוננו ממשלת סנט לוסיה והפדרציה הרוסית באופן רשמי יחסים דיפלומטיים בין המדינות.
בטקס קצר שנערך בניו יורק, נחתמה הצהרה משותפת על כינון יחסים דיפלומטיים בין סנט לוסיה לפדרציה הרוסית על ידי ראשי המשלחות של שתי המדינות, מר אנתוני ב.
סוורין, נציג קבוע של סנט לוסיה באו"ם, ומר גנאדי גלילוב, מהמשלחת הקבועה של הפדרציה הרוסית לאו"ם.
ההצהרה המשותפת מאשרת את הסכמתן של שתי המדינות "לכונן יחסים דיפלומטיים ולהחליף שגרירים" מתוך כוונה "לפתח ולחזק את היחסים בין המדינות ...
על בסיס כבוד הדדי לעצמאות, ריבונות ושלמות טריטוריאלית, עקרונות של אי התערבות, אי שימוש בכוח או איום בכוח, יישוב סכסוכים בשלווה, ועקרונות ונורמות אחרות המוכרות באופן אוניברסלי של המשפט הבינלאומי המעוגנות בפרט, במגילת האומות המאוחדות.".
יחסי סנט לוסיה–קוריאה הדרומית הם היחסים הדיפלומטיים הרשמיים שבין סנט לוסיה לבין הרפובליקה של קוריאה.
בין סנט לוסיה לבין הרפובליקה של קוריאה מתקיימים יחסים דיפלומטיים רשמיים.
היחסים הדיפלומטיים הרשמיים שבין סנט לוסיה לבין הרפובליקה של קוריאה כוננו ב-23 בפברואר 1979. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.
אוקטובר 1985 - ג'ון קומפטון, ראש ממשלת סנט לוסיה
דצמבר 2012 - אלווה בפטיסטה, שר החוץ של סנט לוסיה
ספטמבר 2017 - השר לניהול הממשלה הדרום-קוריאני
סנט לוסיה אינה מיוצגת בקוריאה הדרומית, הן בדרג השגרירות והן בדרג הקונסולרי.
קוריאה הדרומית אינה מיוצגת בסנט לוסיה, הן בדרג השגרירות והן בדרג הקונסולרי.
קוריאה הדרומית האמינה את שגרירותה שבפורט אוף ספיין, בירת טרינידד וטובגו הסמוכה, על סנט לוסיה.
יחסי סנט וינסנט והגרנדינים–קוריאה הדרומית הם היחסים הדיפלומטיים הרשמיים שבין סנט וינסנט והגרנדינים לבין הרפובליקה של קוריאה.
בין סנט וינסנט והגרנדינים לבין הרפובליקה של קוריאה מתקיימים יחסים דיפלומטיים רשמיים.
היחסים הדיפלומטיים הרשמיים שבין סנט וינסנט והגרנדינים לבין הרפובליקה של קוריאה כוננו ב-28 באוקטובר 1979. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.
מסנט וינסנט והגרנדינים לקוריאה הדרומית
אוגוסט 1981 - ג'ון מילטון, ראש ממשלת סנט וינסנט והגרנדינים
אוקטובר 1985 - ג'יימס מיטשל, ראש ממשלת סנט וינסנט והגרנדינים
סנט וינסנט והגרנדינים אינה מיוצגת בקוריאה הדרומית, הן בדרג השגרירות והן בדרג הקונסולרי.
קוריאה הדרומית אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי.
קוריאה הדרומית האמינה את שגרירותה שבפורט אוף ספיין, בירת טרינידד וטובגו הסמוכה, על סנט וינסנט והגרנדינים.
יחסי סנגל–רוסיה הם יחסי החוץ הדו-צדדיים בין רוסיה לסנגל.
רוסיה מחזיקה בסנגל שגרירות בדקר וסנגל מחזיקה ברוסיה שגרירות במוסקבה.
ברית המועצות כוננה יחסים דיפלומטיים עם סנגל ב-14 ביוני 1962. היחסים הפוליטיים בין המדינות יציבים.
בספטמבר 2007 ביקר שר החוץ סרגיי לברוב בסנגל בביקור רשמי, ובמהלכו קיים שיחות עם נשיא סנגל עבדוליי ואד, ראש הממשלה ושר החוץ.
במרץ 2008 ייצג שר החוץ לברוב את רוסיה בוועידה ה-11 של הארגון לשיתוף פעולה אסלאמי בדקר.
ב-7–9 בפברואר 2011 במוסקבה נערך ביקור של משלחת סנגלית בראשות שר החוץ מדיקה ניאנג , אשר עבדו על עדכון המסגרת המשפטית של היחסים הדו-צדדיים.
בשנת 2007, בדקר, נחתם מזכר הבנות בין משרדי החוץ של שתי המדינות בנושא התייעצויות פוליטיות.
באפריל 2009 נחתם הסכם בין-משרדי לשיתוף פעולה בין בתי המשפט העליונים ברוסיה וסנגל.
ב-2–4 בפברואר 2011, קיימה דקר התייעצויות מומחים בנושא טיוטת ההסכמים בתחום המשפטי, ובמיוחד החוזה המוסכם בין הפדרציה הרוסית לרפובליקה של סנגל בנושא ריצוי העונש של אנשים שנידונו למאסר במדינתם, וההסכם בין הפדרציה הרוסית וסנגל לגבי הסגרה.
במהלך ביקור עבודה במוסקבה ב-8 בפברואר 2011, מדיקה ניאנג חתם על הסכם בין ממשלתי בנושא שיתוף פעולה בתחום הדייג.
מאז 1996 שוב הוענקו מלגות מדינה לסנגל: 10 – לאוניברסיטאות ו-5 – בבית הספר לתארים מתקדמים.
קשרים כלכליים לא זכו להתפתחות משמעותית.
על פי נתוני שירות המכס הפדרלי ברוסיה, בשנת 2010 הסתכם הייצוא הרוסי לסנגל ב-8.021 מיליון, בעוד שהמחזור הכולל מוערך בכ-8.42 מיליון.
הסנגלים בעד שיתוף פעולה בענף הכרייה.
סנגל מעוניינת בסיוע רוסיה בהכנת מפה גאולוגית של סנגל.
יחסי סנט וינסנט והגרנדינים–קניה הם היחסים הדיפלומטיים הרשמיים בין סנט וינסנט והגרנדינים ובין רפובליקת קניה.
עוד לפני ייסוד היחסים הרשמיים ביניהן, המדינות שיתפו פעולה במסגרות שונות כמו האומות המאוחדות, חבר העמים הבריטי וארגון המדינות האפריקאיות, הקריביות והפסיפיות .
במסגרת "העשור הבינלאומי לאנשים ממוצא אפריקאי" בשנים 2015–2024 שהוכרז על ידי העצרת הכללית של האומות המאוחדות, סנט וינסנט והגרנדינים פעלה על מנת לחזק את הקשרים שלה עם מדינות אפריקה, ובפרט עם קניה.
ב-12 באוגוסט 2020 נחתמה בהוואנה שבקובה הצהרה משותפת על ייסוד יחסים דיפלומטיים רשמיים בין המדינות, על ידי אלסוורת' ג'ון, שגריר סנט וינסנט והגרנדינים בקובה, ואנתוני מוצ'ירי, שגריר קניה בקובה.
באירוע החתימה נכחו גם השגרירים בקובה של המדינות גרנדה, טנזניה וטרינידד וטובגו.
ממשלת סנט וינסנט והגרנדינים הצהירה שהיא מברכת על הפורמליזציה של היחסים ושהיא מקווה לשיתוף פעולה בילטרלי נרחב יותר עם קניה.
יחסי סנט וינסנט והגרנדינים–צ'ילה הם היחסים הדיפלומטיים הרשמיים שבין סנט וינסנט והגרנדינים לבין הרפובליקה של צ'ילה.
שתי המדינות הן חברות הקהילה של אמריקה הלטינית והמדינות הקריביות וארגון מדינות אמריקה.
היחסים הדיפלומטיים בין צ'ילה לסנט וינסנט והגרנדינים כוננו ב-16 באוגוסט 1990. בשנת 2014 שתי המדינות חתמו על הסכם שיתוף פעולה טכני ומדעי.
שנתיים לאחר מכן, במסגרת ועידת XXXVII של מנהיגי הקהילה הקריבית, נשיאת צ'ילה מישל בצ'לט וראש ממשלת סנט וינסנט והגרנדינים רלף גונזלבס חתמו על הסכם שירותי אוויר, שיאפשר לקבוע מדיניות שמים פתוחים עבור מעבר ושימוש בדרכי אוויר לטיסות מסחריות וכלי טיס ממלכתיים משתי המדינות.
בשנת 2016, הסחר בין שתי המדינות הסתכם ב-1.1 מיליון דולר, המהווה גידול של 21% לעומת חמש השנים שקדמו לה.
המוצרים העיקריים שיצאה צ'ילה היו תכשירים לייצור משקאות לא אלכוהוליים, דיקט ויין, ואילו המוצרים המיוצאים בעיקר על ידי סנט וינסנט והגרנדינים לצ'ילה היו שוקולדים, סוכריות וקקאו מוכן.
סנט וינסנט והגרנדינים מיוצגת בצ'ילה באמצעות שגרירותה בקראקאס, ונצואלה, ובנוסף מחזיקה קונסוליה בסנטיאגו דה צ'ילה.
צ'ילה מיוצגת בסנט וינסנט והגרנדינים באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליה בקינגסטאון.
יחסי סנט וינסנט והגרנדינים–רוסיה הם היחסים הדיפלומטיים הרשמיים שבין סנט וינסנט והגרנדינים לבין הרפובליקה הרוסית.
היחסים הדיפלומטיים בין הפדרציה הרוסית לסנט וינסנט והגרנדינים כוננו ב-17 בספטמבר 2002. ב-29 באוגוסט 2011 הציג את אמנתו ניקולאי ד' סמירנוב, שגריר הפדרציה הרוסית בסנט וינסנט והגרנדינים, לסר פרדריק בלנטין, המושל הכללי של סנט וינסנט והגרנדינים.
שתי המדינות מקיימות קשרים באופן אקטיבי הן ברמה הדו-צדדית והן ברמה הבינלאומית.
ב-26 באוקטובר 2009 נחתם פרוטוקול הכוונות על התייעצויות פוליטיות בין משרד החוץ של הפדרציה הרוסית לבין משרד החוץ, המסחר והסחר של סנט וינסנט והגרנדינים.
במטרה לפתח קשרים כלכליים דו-צדדיים, שתי המדינות בוחנות כיום הזדמנויות עסקיות בתחומים שונים כגון תיירות, תשתיות, תחבורה, שיתוף פעולה מדעי וטכני.
מאז שנת 2008 ממשלת הפדרציה הרוסית מעניקה מדי שנה מלגות לסטודנטים מסנט וינסנט והגרנדינים להשכלה גבוהה באוניברסיטאות ברוסיה.
עשרה סטודנטים בשנת 2012 התקבלו לאוניברסיטת הידידות העממית במוסקבה.
במהלך פסטיבל הקולנוע הבינלאומי, שאורגן לרגל יום השנה ה-30 לעצמאות סנט וינסנט והגרנדינים בנובמבר–דצמבר 2009, הוקרנו סרטים רוסיים.
סנט וינסנט והגרנדינים מחזיקה ברוסיה קונסוליה במוסקבה.
רוסיה מיוצגת בסנט וינסנט והגרנדינים באמצעות שגרירותה בג'ורג'טאון, גיאנה.
יחסי סנט וינסנט והגרנדינים–ספרד הם היחסים הדו-צדדיים והדיפלומטיים בין סנט וינסנט והגרנדינים וספרד.
כריסטופר קולומבוס והמגלים הספרדים התעלמו במידה רבה מסנט וינסנט ומאיי גרנדין הקטנים הסמוכים, במקום זאת התמקדו בחיפוש אחר זהב וכסף במרכז ודרום אמריקה.
הם אכן יצאו למסעות עבדים סביב סן ויסנט לאחר הסנקציה המלכותית בשנת 1511, והובילו את תושבי הקריביים אל פנים האי, אך הספרדים לא עשו כל ניסיון לתקוף את האי.
ספרד מקיימת יחסים עם סנט וינסנט והגרנדינים מאז 1986. נכון לעכשיו, היא מיוצגת באמצעות שגרירותה בפורט אוף ספיין, טרינידד וטובגו.
ב-22 בספטמבר 2014 חתם שר החוץ ושיתוף הפעולה, חוסה מנואל גרסיה-מרחלו, עם שר החוץ וסחר החוץ, קמילו גונסאלבס, על מזכר הבנות לשיתוף פעולה בין שתי המדינות וחיזוק היחסים הבילטרליים.
סנט וינסנט והגרנדינים מיוצגת בספרד באמצעות שגרירותה בלונדון, בריטניה.
ספרד מיוצגת בסנט וינסנט והגרנדינים באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בקינגסטאון.
יחסי סנגל–ספרד הם היחסים הדו-צדדיים והדיפלומטיים בין סנגל וספרד.
היחסים הדיפלומטיים בין ספרד לסנגל מתנהלים בצורה ידידותית מ-3 במרץ 1965, זמן קצר לאחר הכרזתה כרפובליקה עצמאית.
אולם שגרירות סנגל בספרד סגרה את שעריה בין השנים 1991–2001 מסיבות תקציביות, במהלכן היא יוצגה באמצעות שגרירותה בפריז, צרפת.
לאחר פתיחתה מחדש של הנציגות במדריד, חלה התחזקות המגעים בין המדינות בכל הרמות.
בשנת 2006 ביקרה המלכה סופיה בסנגל בליווי ה-SECI, במסגרת ביקור במספר פרויקטים של שיתוף פעולה ספרדי והמעורבות הגוברת של ספרד בפרויקטים הומניטריים בסנגל.
נקודת המפנה האמיתית ביחסים הגיעה מקיץ 2006, לרגל משבר הקאיוקו, שפרץ כתוצאה מההגעה המסיבית של כמעט 30,000 מהגרים סנגליים לחופי האיים הקנריים.
מכאן ואילך החלו היחסים להתבסס על חיפוש אחר אסטרטגיה משותפת במאבק בהגירה בלתי חוקית, והם התפתחו במהלך 2006 ו-2007 עד שהפכו לשותפות אמיתית.
ביקורים של משלחות משרדי הפנים, חוץ, משפטים, עבודה ורווחה החלו להתרחש לעיתים קרובות, והגיעו לשיאם בדצמבר 2006 עם ביקורו הראשון של ראש הממשלה הספרדית, חוסה לואיס רודריגס ספאטרו, ברפובליקה של סנגל.
פותחה תוכנית שיתוף פעולה ענפה ששמה דגש מיוחד על אספקת משאבים לרשויות סנגל לפיקוח על שטחן וכן על חיזוק יכולותיהם.
מאז ועד היום היחסים בין המדינות חוו צמיחה אדירה, והביקורים הרשמיים בשני הכיוונים המשיכו להתקיים ברמה הגבוהה ביותר.
בצד הסנגלי, ביקוריו הרציפים של שר הפנים נגום, כמו גם מסעותיו של הנשיא ווייד בשנת 2007; לאיים הקנריים לרגל חנוכת קאסה אפריקה ולמדריד להשתתף בכנס הראשון של ברית התרבויות.
נשיא הרפובליקה, מאקי סאל, ביקר במדריד ב-15 בדצמבר 2014 וקיים פגישות עבודה עם המלך חואן קרלוס הראשון ועם ראש הממשלה.
נשיא הממשלה, מריאנו רחוי ונשיא הרפובליקה, מאקי סאל, קיימו פגישה בשולי העצרת הכללית של האומות המאוחדות ב-25 בספטמבר 2012. כמו כן, הם קיימו פגישה רשמית במדריד ב-15 בדצמבר 2014.
מזכיר המדינה לענייני חוץ, גונסאלו דה בניטו, ביקר בדקר ב-22 וב-23 בנובמבר 2012. מזכיר המדינה לשיתוף פעולה בינלאומי ולמען אמריקה הלטינית, חסוס גרציה, ביקר בדקר ב-2 בדצמבר 2013. ב-3 בפברואר 2014 התקיים ביקורו בדקר של מזכיר המדינה לביטחון, פרנסיסקו מרטינס.
שר התעשייה, האנרגיה והתיירות, חוסה מנואל סוריה, ביקר בדקר ב-10 במרץ 2014.
סנגל מחזיקה בספרד שגרירות במדריד, ו-5 קונסוליות כלליות: במדריד, ברצלונה, לאס פאלמאס דה גראן קנריה, מאלגה וסנטה קרוס דה טנריפה.
ספרד מחזיקה בסנגל שגרירות וקונסוליה בדקר.
יחסי סנגל–צרפת הם יחסי החוץ בין צרפת לסנגל.
שתי המדינות חברות מלאות בלה פרנקופוני ובארגון הסחר העולמי.
היחסים בין צרפת לסנגל החלו כבר במאה ה-14, אז סוחרים צרפתים סחרו בין חופי סנגל של ימינו.
צרפת ייצאה בדים, ברזל ומכשירים לסנגל וייבאה טקסטיל, שנהב, תבלינים ועבדים.
בשנת 1659 הקימה צרפת עמדת סחר בסן-לואי של ימינו שהופעלה על ידי חברת מערב הודו הצרפתית (לימים כונתה Compagnie du Sénégal).
כתוצאה ממלחמת שבע השנים (1754–1763) בין צרפת לממלכת בריטניה הגדולה, איבדה צרפת את החזקה בסן-לואי.
סן לואי הוחזרה לצרפת בשנת 1783 כתוצאה מהניצחון הצרפתי במהלך מלחמת העצמאות האמריקאית.
במהלך מלחמות נפוליאון כבשה בריטניה רכוש צרפתי בסנגל ובשנת 1807 הכריזה בריטניה על ביטול סחר העבדים המכונה "חוק סחר העבדים 1807".
בשנת 1816 החזירה בריטניה לצרפת את רכושה בסנגל.
במהלך "המרוץ לאפריקה" צרפת החלה לתפוס את השליטה בנהר סנגל ובאזור סביבו.
בשנת 1895 הפכה סנגל לחלק מאפריקה המערבית הצרפתית עם בירתה בסן לואי לפני שהועברה לדקר בשנת 1902.
במהלך מלחמת העולם הראשונה ומלחמת העולם השנייה, חיילים סנגליים המכונים קלעים סנגלים לחמו למען צרפת והשתתפו במהלך קרב צרפת ובחזית האיטלקית תחת ממשלת צרפת החופשית שהוביל הגנרל שארל דה גול.
לאחר שחרור פריז וסוף מלחמת העולם השנייה הפכה סנגל לחלק מהאיחוד הצרפתי בשנת 1946.
באפריל 1959, סנגל ומאלי הקימו את הפדרציה של מאלי והכריזו על עצמאות מצרפת ביוני 1960. כעבור חודשיים הפדרציה התערערה וסנגל הפכה לאומה עצמאית באוגוסט 1960. עד מהרה כוננו צרפת וסנגל יחסים דיפלומטיים.
כיום, צרפת וסנגל פועלות יחד בנוגע לעניינים אזוריים במערב אפריקה ושומרות על קשר תרבותי ופוליטי הדוק.
בשנת 2010 צרפת סגרה את בסיסה הצבאי בסנגל, אולם צרפת מחזיקה בסיס חיל אוויר בתוך שדה התעופה הבינלאומי לאופולד סדר סנגור בדקר.
ב-1 ביולי 2025, צרפת העבירה את תחנת התקשורת המשותפת רופיסק לסנגל.
תחנה זו, הפעילה מאז 1960, הייתה אחראית על התקשורת בחוף האטלנטי הדרומי.
היא שימשה גם כתחנת האזנה במאבק בסחר ימי.
המסירה בוצעה ללא טקס, והוגבלה לחתימה על דו"ח.
מסירת התשתית הצבאית האחרונה שנותרה בסנגל לרשויות הסנגליות מתוכננת.
ב-18 ביולי 2025, שני האתרים הצבאיים יוחזרו לממשלת הסנגל: בסיס שדה התעופה ומחנה גייל, אתר בן 5 דונם הממוקם באוקאם.
ארבע וילות הממוקמות בפלאטו, סמוך לנמל, יועברו גם הן לרשויות הסנגליות.
המסחר בין צרפת לסנגל הסתכם בשנת 2015 ב-853 מיליון אירו.
סנגל היא שותפת הסחר ה-57 בגודלה של צרפת בעולם והשלישית בגודלה מאפריקה.
צרפת היא המשקיעה הזרה הגדולה ביותר בסנגל עם השקעות בשווי של מעל 1.7 מיליארד אירו במדינה.
צרפת מחזיקה בסנגל שגרירות בדקר.
סנגל מחזיקה בצרפת שגרירות בפריז, קונסוליות כלליות בבורדו, ליון ומרסיי וסוכנות קונסולרית בלה האבר.
יחסי סנט קיטס ונוויס–ספרד הם ההתייחסות הפוליטית ושיתופי הפעולה בין פדרציית סנט כריסטופר ונוויס לממלכת ספרד.
לסנט קיטס ונוויס אין שגרירות בספרד, אולם השגרירות שלה בבריטניה מואמנת גם על הטיפול ביחסים עם ספרד.
לספרד אין שגרירות בסנט קיטס ונוויס, אולם שגרירות ספרד בג'מייקה אחראית על היחסים עם סנט קיטס ונוויס.
ספרד כוננה יחסים דיפלומטיים עם סנט קיטס ונוויס ב-19 במרץ 1987. סנט קיטס ונוויס השתתפה בפסגות שונות שנערכו בספרד, בין היתר בשנים 1999, 2002, 2006, 2008.
יחסי הסחר שבין סנט קיטס ונוויס לספרד הם מזעריים.
הייצוא מסנט קיטס ונוויס לספרד בשנת 2015 עמד על 88.5 אלף דולר וכלל בעיקר שנאים אלקטרוניים ומכונות להוספת כלור למים.
הייצוא מספרד לסנט קיטס ונוויס עמד על 376 דולר וכלל בעיקר יינות, חרסים ומזגנים.
ספרד מפעילה יחד עם CARICOM פרויקטים בשיתוף פעולה להעלאת איכות החיים בקריביים ומיגור המחלות, העוני, הרעב והפשע.
יחסי סנט קיטס ונוויס–שוודיה הם יחסי החוץ בין סנט קיטס ונוויס לבין שוודיה.
לסנט קיטס ונוויס אין נציבות דיפלומטית בשוודיה, אך לשוודיה יש קונסוליה בבאסטר, ושגרירה שאינה תושבת אשר מייצגת את שוודיה בכלל האזור הקריבי, ובכללו סנט קיטס ונוויס.
מקום מושבה של השגרירה הוא בסטוקהולם, אך היא מגיעה לקריביים באופן תדיר.
מתוקף אמנת שנגן ובהתאם להסכם בין המדינות, אזרחי סנט קיטס ונוויס רשאים להיכנס לשוודיה ללא ויזה, בעוד שאזרחים שוודים רשאים לשהות בסנט קיטס ונוויס עד לשלושה חודשים ללא ויזה.
היקף הסחר בין השתיים בשנת 2015 עמד על 988 אלף דולר אמריקאי.
שוודיה ייצאה לסנט קיטס ונוויס סחורה בשווי 978 אלף דולר שכללה בעיקר טלפונים ולתת.
שוודיה ייבאה מסנט קיטס ונוויס סחורה בסך 10,000 דולר שכללה בעיקר מכשירי מדידה וטלפונים.
הסחר בין השתיים נמצא במגמה לא ברורה של עליות וירידות ולא ברור מה יהיה עתידו.
יחסי סנט קיטס ונוויס–צרפת הם היחסים הדיפלומטיים הרשמיים שבין פדרציית סנט כריסטופר ונוויס לבין הרפובליקה הצרפתית.
בשנת 2015 סנט קיטס ונוויס ייצאה לצרפת סחורה בשווי 209 אלף דולר אמריקאי, הסוגים העיקריים של הסחורות שיוצאו הם: חיות משק, כלי מדידה, שומן צמחי ומוצרי טלפוניה שונים.
באותה השנה ייצאה צרפת לסנט קיטס ונוויס סחורה בשווי 920 אלף דולר אמריקאי, הסחורה כללה בעיקר קוניאק ומשקאות חריפים אחרים, יין, טלפונים ומכוניות.
יחסי סנט קיטס ונוויס הם יחסי החוץ שבין פדרציית סנט כריסטופר ונוויס לבין הרפובליקה האסלאמית של פקיסטן.
בשנת 2016, פקיסטן ייצאה לסנט קיטס ונוויס סחורה בשווי 17.9 אלף דולר אמריקאי וייבאה סחורה בשווי 36.9 אלף דולר אמריקאי.
הייצוא הפקיסטני כולל תרופות, מוצרי טקסטיל, כלים רפואיים וציוד ספורט.